ऐश्वर्यमद बाह्य पदार्थों से सम्बंध रखता है तथा ज्ञानमद आत्मा की अल्पविकसित अवस्था के आश्रय से होने वाला मद है। जिसे अपनी पूर्णविकसित पर्याय केवलज्ञान का पता है, उसे क्षयोपशमरूप आल्पज्ञान का अभिमान कैसे हो सकता है? कहां भगवान का अनन्तज्ञान और कहां अपना उसका अनन्तवां भाग ज्ञान, क्या करना उसका अभिमान ? और क्षयोपशम ज्ञान क्षणभंगुर भी तो है। अच्छा-भला पढ़ा-लिखा आदिमी क्षण भर में पगल भी तो हो सकता है?